CELEX: 62009CA0001
Language: fi
Date: 2010-03-11 00:00:00
Title: Asia C-1/09: Unionin tuomioistuimen tuomio (neljäs jaosto) 11.3.2010 (Conseil d’État'n (Ranska) esittämä ennakkoratkaisupyyntö) — Centre d’exportation du livre français (CELF), selvitystilassa, ja Ministre de la Culture et de la Communication v. Société internationale de diffusion et d’édition (Valtiontuki — EY 88 artiklan 3 kohta — Sääntöjenvastaiset tuet, jotka on todettu yhteismarkkinoille soveltuviksi — Komission päätöksen kumoaminen — Kansalliset tuomioistuimet — Sääntöjenvastaisesti toteutettujen tukien takaisinperimistä koskeva vaatimus — Asian käsittelyn lykkääminen siihen saakka, kunnes komissio tekee uuden päätöksen — Poikkeukselliset olosuhteet, jotka voivat rajoittaa palauttamisvelvollisuutta)

1.5.2010   
            
            
               FI
            
            
               Euroopan unionin virallinen lehti
            
            
               C 113/13
            
         Unionin tuomioistuimen tuomio (neljäs jaosto) 11.3.2010 (Conseil d’État'n (Ranska) esittämä ennakkoratkaisupyyntö) — Centre d’exportation du livre français (CELF), selvitystilassa, ja Ministre de la Culture et de la Communication v. Société internationale de diffusion et d’édition
   (Asia C-1/09) (1)
   
   (Valtiontuki - EY 88 artiklan 3 kohta - Sääntöjenvastaiset tuet, jotka on todettu yhteismarkkinoille soveltuviksi - Komission päätöksen kumoaminen - Kansalliset tuomioistuimet - Sääntöjenvastaisesti toteutettujen tukien takaisinperimistä koskeva vaatimus - Asian käsittelyn lykkääminen siihen saakka, kunnes komissio tekee uuden päätöksen - Poikkeukselliset olosuhteet, jotka voivat rajoittaa palauttamisvelvollisuutta)
   2010/C 113/18
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d’État
   
      Pääasian asianosaiset
   
   
      Kantajat: Centre d’exportation du livre français (CELF), selvitystilassa, Ministre de la Culture et de la Communication
   
      Vastaaja: Société internationale de diffusion et d’édition
   
      Oikeudenkäynnin kohde
   
   Ennakkoratkaisupyyntö — Conseil d’État (Ranska) — Valtiontuki — Kirja-alan vientituet — Velvollisuus palauttaa sääntöjenvastaisesti toteutetut tuet — Mahdollisuus lykätä tuen määrän palauttamista odotettaessa komission lopullista päätöstä tuen yhteensoveltuvuudesta perustamissopimuksen kanssa? — Sellaisen tuen takaisinperimisvelvollisuutta koskevan rajoituksen hyväksyttävyys, joka on perusteltavissa poikkeuksellisella olosuhteella?
   
      Tuomiolauselma
   
   
               1)
            
            
               Kansallinen tuomioistuin, jonka käsiteltäväksi on EY 88 artiklan 3 kohdan perusteella saatettu vaatimus, joka koskee sääntöjenvastaisen valtiontuen palauttamista, ei voi lykätä päätöksensä tekemistä kyseisestä vaatimuksesta siihen saakka, kunnes Euroopan yhteisöjen komissio on ottanut kantaa tuen soveltuvuuteen yhteismarkkinoille edellisen myönteisen päätöksen kumoamisen jälkeen.
            
         
               2)
            
            
               Sitä, että komissio on tehnyt kolme peräkkäistä päätöstä, joilla tuki todetaan yhteismarkkinoille soveltuvaksi ja jotka yhteisöjen tuomioistuimet ovat tämän jälkeen kumonneet, ei sinällään voida pitää sellaisena poikkeuksellisena olosuhteena, joka voi oikeuttaa rajoittamaan tuensaajan velvollisuutta palauttaa tuki, kun kyseinen tuki on toteutettu EY 88 artiklan 3 kohdan vastaisesti.
            
         
      (1)  EUVL C 69, 21.3.2009.